recursal/SuperWikiNEXT-32B huggingface dataset:
துக்கிபதி நாகேசுவர ராவ்
**துக்கிபதி நாகேசுவர ராவ்** (Dukkipati Nageswara Rao) இவர் இந்தியாவின் ஆந்திர மாநிலத்தில் உள்ள கிருட்டிணா மாவட்டத்தைச் சேர்ந்த இந்திய சுதந்திர இயக்க ஆர்வலர் ஆவார். 

இவர் 16 முறை சிறைக்குச் சென்றுள்ளார். 1942 ல் வெள்ளையனே வெளியேறு இயக்கத்தின் போது தனது கிராமமான நந்தமூருவில் இருந்து 30 மைல் தொலைவில் உள்ள தனது சொந்த ஊரான பேயெருவில் மகாத்மா காந்தியை சந்தித்தார். ஆங்கிலேயருக்கு எதிரான சுதந்திரத்திற்காக இவர் போராடிய போராட்டத்திற்கு ஏற்ப வழங்கப்பட்ட 10 ஏக்கர் நிலத்தையும் தாமிர பத்திரத்தையும் (சான்றிதழ்) ஆந்திர அரசு இவரது மரணத்திற்குப் பின் வழங்க முயன்றது. இவரது குடும்பம் அதை எந்தவொரு பண நலனுக்காகவோ அல்லது நிதி ஆதாயத்துக்காகவோ அல்ல என்று கூறி ஏற்க மறுத்தது. ஆந்திராவின் பல சிறைகளில் அடைப்பட்டதைத் தவிர, சுதந்திரப் போராட்டத்தின் போது மறைந்த சர்வபள்ளி இராதாகிருஷ்ணனைச் சந்திக்கும் வாய்ப்பும் இவருக்கு கிடைத்தது. சுதந்திரப் போராட்டத்தின் போது பெல்லாரி. திருச்சிராப்பள்ளி, வேலூர் போன்ற இடங்களின் சிறைகளிலும் இவர் இருந்தார்.

மேற்கோள்கள்
-----------

1. ↑  B. Seshagiri Rao. *History Of Freedom Movement In Guntoor District 1921-47*. Prasanna Publications.. பார்த்த நாள்: 2010-12-03.

வெளி இணைப்புகள்
---------------

* ()
* The History of Freedom Fighters in Krishna District ,Krishna Zilla Swathantra Samarayodula Sangam, (Page 106). Swathantra Samaraydula Smaraka Bhavanamu,Vijayawada – 5200024
* Dukkipati Nageswara Rao- one of the leading Freedom Fighters from Andhra Pradesh
**ஐயூர் மூலங்கிழார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம் பெற்றுள்ளது. அது புறநானூற்றில் 21ஆம் பாடலாக அமைந்துள்ளது. அதில் அவர் கானப்பேரெயில் கடந்த உக்கிரப் பெருவழுதி என்னும் பாண்டிய மன்னனின் வெற்றியைப் பாடியுள்ளார்.

பாடல் தரும் செய்தி
------------------

அரசன் வேங்கை மார்பன் என்பவன் கானப்பேரெயில் என்னும் ஊரைத் தலைநகராகக் கொண்டு ஆண்டுவந்தான். அந்தக் கோட்டைக் கடல்போன்ற அகழியைக் கொண்டிருந்தது. அதன் மதில் வானத்தைத் தோய்வது போல் இருந்தது. கோட்டைமதிலில் பதுங்கியிருந்து அம்பு எய்யும் ஞாயில் வானத்தில் மீன்கள் பூத்திருப்பது போல் காணப்பட்டது. கோட்டையைச் சுற்றி இருந்த காவற்காட்டில் மரங்கள் வெயிலே நுழையமுடியாதபடி அடர்ந்திருந்தன. இப்படிப்பட்ட கானப் பேரெயிலை உக்கிரப் பெருவழுதி தனதாக்கிக்கொண்டான்.

(கொல்லன் உலையில் இரும்பைப் பழுக்கக் காய்ச்சி அதில் வளையா எஃகுதன்மை ஏற்றுவதற்காகத் தண்ணீரில் இடுவான்.) அப்போது அந்த இரும்பு தண்ணீரை உறிஞ்சிக்கொள்ளும். அந்தத் தண்ணீரை மீட்கமுடியாது. அதுபோலக் கானப்பேரெயில் என்னும் தண்ணீரை உக்கிரப் பெருவழுதி என்னும் பழுக்கக் காய்ச்சிய இரும்பு உறிஞ்சித் தனதாக்கீக்கொண்டது என்கிறார், புலவர்.

இந்த வழுதியை இழந்தவர் தம் புகழோடு கெட்டொழிய இவனுடைய வெல் புகழோடு பூக்கவேண்டும் என்று புலவர் இவனை வாழ்த்திப் பாடலை முடிக்கிறார்.

இவரது பாடலில் உள்ள நயமான தொடர்கள்
---------------------------------

நிலவரை இறந்த குண்டுகண் அகழி = நிலத்துக்கு வரம்பு இல்லாதபடி ஆழமான இடம் கடல். அது போன்ற அகழி  

தும்பைப் புலவர் = தும்பைப்பூச் சூடிய புலவர், போர்வீரர்களை இவர் புலவர் என்கிறார்.
**முத்தூறு** திருவாரூர் மாவட்டத்திலுள்ள ஊர். 

இந்த ஊரில் நெல் விளைச்சல் அதிகம். வேளிர் குடி மக்கள் இவ்வூரில் வாழ்ந்துவந்தனர். இவர்கள் இந்த ஊரில் தொன்றுதொட்டு வாழ்ந்துவருவதால் ‘தொன்முதிர் வேளிர்’ எனச் சிறப்பிக்கப்பட்டுள்ளனர். 

மிழலை நாட்டைக் கைப்பற்றிய தலையாலங்கானத்துச் செருவென்ற நெடுஞ்செழியன் மிழலை நாட்டை வென்றபின் முத்தூறு நாட்டையும் கைப்பற்றினான். மிழலை என்பது இக்காலத்தில் திருவீழிமிழலை என வழங்கப்படுகிறது. மாங்குடி கிழார் (மாங்குடி மருதனார்) என்னும் புலவர் இந்த வெற்றியைப் பாடியுள்ளார்.
சங்ககாலத்தில் வேளிர் முத்தூற்றுக் கூற்றத்துத் துவரையைத் தலைநகராகக் கொண்டு ஆண்டுவந்தனர்.

14ஆம் நூற்றாண்டு
----------------

கருமாணிக்கன் என்னும் வள்ளல் முத்தூற்றுக் கூற்றத்து துவரை, கப்பலூர் பகுதியைப் பாண்டியனின் படைத்தலைவனாக விளங்கி ஆண்டுவந்தான். இந்த வள்ளல் மீது பாடப்பட்ட நூல் கப்பல் கோவை.

அடிக்குறிப்பு
-------------

1. ↑  ஓம்பா ஈகை மாவேள் எவ்வி   

புனல் அம் புதவின் மிழலையொடு கழனிக்   

கயலார் நாரை போர்வில் சேக்கும்   

பொன்னணி யானைத் தொன்முதிர் வேளிர்   

குப்பை நெல்லின் முத்தூறு தந்த   

கொற்ற நீள்குடைக் கொடித்தேர்ச் செழிய - புற.நானூறு 24
2. ↑  புறநானூறு 201
**கடலூர் ஐந்து கிணற்று மாரியம்மன் கோயில்** தமிழ்நாட்டில் கடலூர் மாவட்டம், கடலூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் ஐந்து கிணற்று மாரியம்மன் சன்னதியும், விநாயகர், முருகன், பேச்சியம்மன், மதுரை வீரன், சப்தகன்னிமார்கள், நாகராஜர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. ஆடி மாதம் பிரம்மோற்சவம், 9ம் நாள் செடல் உற்சவம். முக்கிய திருவிழாவாக நடைபெறுகிறது. புரட்டாசி மாதம் நவராத்திரி, 10 நாள் அம்பு போடுதல் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பலராம ஐயர்** என்பவர் தமிழில் நாடகங்கள், செய்யுள்கள் பல இயற்றியவர். தமிழ்மொழியில் முதல் துன்பியல் நாடகத்தை இயற்றியவர். நாடகத்துறையில் பல புதுமைகளைப் புகுத்தியவர் இவர் ஆவார்.

பிறப்பும் கல்வியும்
-------------------

பரங்கிப்பேட்டை எனும் ஊரில் கோதண்டராமன் - சிவகாமி அம்மாளுக்கு மகனாக 1875 ஆம் ஆண்டு பிறந்தவர். தமது சொந்த ஊரிலேயே தொடக்கக் கல்வி கற்றார். பின்னர் கடலூர் நகர உயர்நிலைப் பள்ளியில் கல்வி பயின்று, 1890 ஆம் ஆண்டு பதின்ம வகுப்புத் (மெட்ரிகுலேசன்) தேர்விலும், 1892 ஆம் ஆண்டு கலையியல் முதல் சான்றிதழ்த் (First Examination in Arts) தேர்விலும் வெற்றி பெற்றார். அதே ஆண்டில் சென்னை கிறிஸ்தவக் கல்லூரியில் பி.ஏ வகுப்பும் சேர்ந்து பயின்றார். அங்கு பரிதிமாற் கலைஞரின் அறிமுகம் கிடைத்தது. அவரின் இல்லத்திற்கேச் சென்று அவரிடம் தமிழ் இலக்கிய, இலக்கணங்களைக் கற்றார்.

ஆற்றிய பணிகள்
-------------

இவரின் தந்தை மறைவுக்குப் பின்னர் குடும்பப் பொறுப்புகளை இவர் ஏற்றார். முதலில் சிதம்பரம் நகரவையில் மேலாளராகப் பணியேற்றார். பின் கடலூர் நகர உயர்நிலைப் பள்ளியில் தமிழாசிரியராகவும், சூணாம்பேட்டை நிலக்கிழார் முத்துக்குமாரசுவாமி முதலியாரின் புலவர் அவையில் சிலகாலமும் பணியாற்றியுள்ளார். 1929 ஆம் ஆண்டு சிதம்பரம் அண்ணாமலைப் பல்கலைக்கழகத்தில் தமிழ் விரிவுரையாளராக பொறுப்பேற்றார்.

### படைப்புப் பணிகள்

தமிழில் இயற்றப்பெற்ற முதல் துன்பியல் நாடகமான, *தசரதன் தவறு* எனும் நாடகத்தை எழுதியுள்ளார். முருகப்பெருமான் வள்ளியம்மையை மணம் புரிந்தகதையை, *வல்லி பரிணயம்* எனும் பெயரில் நாடகமாக எழுதினார். இவர் பரிதிமாற் கலைஞரின், நாடகவியல் நூலின் முதல் 100 இயற்பாக்களுக்கு உரை எழுதி வெளியிட்டுள்ளார். பரிதிமாற் கலைஞரின், ரூபாவதி நாடகத்தை முதன்முதலில் சென்னை விக்டோரியா மன்றத்தில் அரங்கேற்றினார். தில்லை இளமையாக்கினார் கோயில் அம்பிகை மீது,*யௌவநாம்பிகை பிள்ளைத்தமிழ்* எனும் நூலை இயற்றினார். சிறுவர்கள் படிக்கும் வண்ணம், *ஆத்திச்சூடி நீதிக்கதைகள், சிலப்பதிகாரக் கதை, சூளாமணி வசனம்* முதலான நூல்களை எழுதியுள்ளார். 

### மொழிபெயர்ப்பு பணிகள்

வடமொழியில் தண்டியாசிரியர் எழுதிய, தசகுமார சரித்திரம் எனும் நூலைத் தமிழாக்கம் செய்துள்ளார். ஜீன்வால்ஜீன் எனும் விக்டர் இயூகோவின் பிரெஞ்சு மொழி புதினத்தை மொழிபெயர்த்துள்ளார்.

மறைவு
-----

இவர் 1943 ஆம் ஆண்டு காலமானார்.

உசாத்துணை
---------

1) தினமலர்," உலகத்தமிழ் செம்மொழி மாநாடு- தமிழ் வளர்த்த அறிஞர்கள்-100 பலராம ஐயர் online கட்டுரை பார்த்த நாள்-01-7-17.
2) பெரியபெருமாள்," தமிழ் வளர்த்த நல்லறிஞர்கள் "மதிநிலையம்-2001.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Scopulini|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

ஸ்கோப்புலா அன்யுபியாடா என்பது ஜியோமெட்ரிடே குடும்பத்தை சார்ந்த ஒரு அந்து பூச்சி. அது 1892 இல் ஸ்டாடிங்கர் என்பவரால் விவரிக்கப்பட்டது. இது உஸ்பெகிஸ்தானில் காணப்படுகிறது..

குறிப்புகள்
-----------

1. ↑  Sihvonen, P. 2005: Phylogeny and classification of the Scopulini moths (Lepidoptera: Geometridae, Sterrhinae). *Zoological Journal of the Linnean Society* **143**: 473–530.
2. ↑  LepIndex
[*தொடர்பிழந்த இணைப்பு*]
**திருப்புலிவனம் வேலாத்தம்மன் கோயில்** தமிழ்நாட்டில் காஞ்சிபுரம் மாவட்டம், திருப்புலிவனம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வேலாத்தம்மன் சன்னதியும், சப்தகன்னிகள், விநாயகர், முருகன், நாக தேவதை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கண்ணகாரன் கொற்றனார்** சங்ககாலப் புலவர்களில் ஒருவர். இவரது பாடலாக ஒன்றே ஒன்று உள்ளது.

கண்ணகாரன் என்னும் சொல் கருத்தாழம் மிக்கவரைக் குறிக்கும். (கண் = கருத்து, மனக்கண்)

பாடல் தரும் செய்தி
------------------

இப்பாடல் 'மனை மருட்சி' என்னும் துறை பற்றியது. தலைவன் செயலைக் கண்டு செவிலி மருண்டு சொல்கிறாள்.

அன்று தோழியர் ஆயத்தோடு 'ஓரை' விளையாடிக் கொண்டிருந்தாள். தலைவன் நயமாக நொச்சிச் செடிப் பக்கம் அழைத்துச் சென்று கூடினான். இன்று ஆயத்தைப் பார்த்தாலும், இவன் தன்னை எடுத்துக்கொண்ட நொச்சிச் செடியைப் பார்த்தாலும் அவளுக்குக் கண்ணீர் வருகிறது. என்றாலும் அங்கிருக்கும் கிளியைப்பார்த்து ஏதோ பேசுகிறாள். ஊரெல்லாம் அங்குமிங்குமாக அம்பல் பேசுகிறது. தலைவன் ஏதும் தெரியாதவன் போல வந்து 'உன் கூந்தல் மணக்கிறது' என்கிறான். இதைப் பார்த்தால் எனக்கு வியப்பாகத் தோன்றுகிறது - என்கிறாள் செவிலி.

'ஐதேகு அம்ம!' = வியப்பாக உள்ளது.

மேற்கோள் குறிப்பு
-----------------

1. ↑  
143. பாலை  

ஐதே கம்ம யானே; ஒய்யென,  

தரு மணல் ஞெமிரிய திரு நகர் முற்றத்து,  

ஓரை ஆயமும் நொச்சியும் காண்தொறும்,  

நீர் வார் கண்ணேன் கலுழும் என்னினும்,  

கிள்ளையும், *கிளை* எனக் கூஉம்; இளையோள் 5  

வழு இலள் அம்ம, தானே; குழீஇ,  

அம்பல் மூதூர் அலர் வாய்ப் பெண்டிர்  

இன்னா இன் உரை கேட்ட சில் நாள்  

அறியேன் போல உயிரேன்;  

*நறிய நாறும் நின் கதுப்பு* என்றேனே. 10
வங்காளதேசத்தில் தாகுர்காவ்ன் மாவட்டத்தின் அமைவிடம்
**தாகுர்காவ்ன் மாவட்டம்** (Thakurgaon District) (வங்காள மொழி: ঠাকুরগাঁও জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ரங்க்பூர் கோட்டத்தில் உள்ளது. வடமேற்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் **தாகுர்காவ்ன்** நகரம் ஆகும்

மாவட்ட எல்லைகள்
---------------

தாகுர்காவ்ன் மாவட்டத்தின் வடக்கில் பஞ்சகர் மாவட்டமும், தெற்கிலும், மேற்கிலும் இந்தியாவின் மேற்கு வங்காள மாநிலத்தின் தெற்கு தினஜ்பூர் மாவட்டம் மற்றும் வடக்கு தினஜ்பூர் மாவட்டமும், கிழக்கில் பஞ்சகர் மாவட்டத்தின் ஒரு பகுதியும் எல்லையாகக் கொண்டுள்ளது.

மாவட்ட நிர்வாகம்
----------------

1781.74 சதுர கிலோ மீட்டர் பரப்பளவு கொண்ட தாகுர்காவ்ன் மாவட்டம் தாகுர்காவ்ன் நகராட்சி மன்றம், பீர்கஞ்ச் நகராட்சி மன்றம் மற்றும் ராணிகஞ்ச் நகராட்சி மன்றங்களைக் கொண்டுள்ளது. 

இம்மாவட்டத்தின் நிர்வாக வசதிக்காக தாகுர்காவ்ன் சதர், ராணிஷோன்கோர், பலியாதங்கா, ஹரிப்பூர் மற்றும் பீர்கஞ்ச் என ஐந்து துணை மாவட்டங்களாகப் பிரிக்கப்பட்டுள்ளது. 

மேலும் 51 உள்ளாட்சி ஒன்றியங்களும், 641 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 5100 ஆகும்.

வேளாண்மை
--------

இம்மாவட்டத்தின் பொருளாதாரம் வேளாண்மைத் தொழிலை ஆதாரமாகக் கொண்டுள்ளது. இங்கு தங்கோன், குலிக், நகர், திர்னொய், பத்ராஜ், உள்ளி, டிப்பா, ஜுலாய், சுர்மதி முதலிய ஆறுகள் பாய்வதா, நெல், கோதுமை, சணல், கரும்பு, உருளைக்கிழங்கு, கத்திரிக்காய், பருப்பு வகைகள், மா, பலா, பப்பாளி, தர்பூசணி பயிரிடப்படுகிறது. ஆண்டு சராசரி மழைப் பொழிவு 2536 மில்லி மீட்டராகும்.

மக்கள் தொகையியல்
----------------

1781.74 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 13,90,042 ஆக உள்ளது. அதில் ஆண்கள் 7,01,281 ஆகவும், பெண்கள் 6,88,761 ஆகவும் உள்ளனர். பாலின விகிதம் 102 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 780 நபர்கள் வீதம் வாழ்கின்றனர். சராசரி எழுத்தறிவு 48.7 % ஆக உள்ளது.இசுலாம் சமயம் மற்றும் வங்காள மொழியைப் பெரும்பாலான மக்கள் பயில்கின்றனர். இம்மாவட்டத்தின் மலைப் பகுதிகளில் முண்டா, போர்டா, சதல்,ஒரா, சோச், பலியா, இராஜ்வன்சி, ஹரி, புயன், காங்கு போன்ற மலைவாழ் பழங்குடி மக்கள் வாழ்கின்றனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [கிரேடு 1 – 5], ஐந்தாண்டு படிப்புகள் கொண்ட செகண்டரி பள்ளிகளும் [கிரேடு 6 – 10], இரண்டாண்டு படிப்பு கொண்ட மேனிலைப்பள்ளிகளும் [கிரேடு 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

1. ↑  Abu Md. Iqbal Rumi Shah (2012). "Thakurgaon District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Thakurgaon District, Bangladesh
3. ↑  Thakurgaon District, Bangladesh
4. ↑  Community Report Thakurgaon Zila June 2012
[*தொடர்பிழந்த இணைப்பு*]
**தாகமிகுமை** அல்லது **நிறைத்தாகம்** (*polydipsia*) என்பது அதிகமாகத் தாகம் அல்லது அதிகப்படியான குடிநீர் அருந்துதல் என்பதாகும். தாகமிகுமை பல்வேறு மருத்துவக் கோளாறுகளில் ஒரு குறிப்பற்ற நோய் அறிகுறியாகும். பறவைகள் போன்ற சில விலங்குகளிலும் இது ஒரு அசாதாரண நடத்தையாகக் காணப்படுகிறது.

காரணங்கள்
---------

### நீரிழிவு

தாகமிகுமை நீரிழிவு நோயின் சிறப்பியல்பாகும், பெரும்பாலும் அதன் ஆரம்ப அறிகுறியாக இருக்கலாம். இது மோசமாக கட்டுப்படுத்தப்பட்ட நீரிழிவு நோய்களில் காணப்படுகிறது, இது சில சமயங்களில் நீரிழிவு எதிர்ப்பு மருந்துகளை நோயாளிகள் குறைவாகக் கடைப்பிடிப்பதன் விளைவாகும். வெல்லமில்லாத நீரிழிவு ("சுவையற்ற" நீரிழிவும்) தாகமிகுமையை ஏற்படுத்தும்.

### உளவியல் காரணங்கள்

உடலின் திசுப்புற நீர்மங்களின் சவ்வூடுபரவல் மாற்றம், ஹைபோகாலேமியா அல்லது இரத்தப் பொட்டாசியக் குறை, இரத்த அளவு குறைதல் (முக்கிய குருதிப்பெருக்கின் போது ஏற்படும்) மற்றும் நீர்ப் பற்றாக்குறையை உருவாக்கும் பிற நிலைமைகளாலும் இது ஏற்படலாம். இது பொதுவாக சவ்வூடுப்பரவலால் சிறுநீர்ப் பெருகுதலின் விளைவாகும்.

### முதன்மை தாகமிகுமை

முதன்மை தாகமிகுமை (*primary polydipsia*) என்பது உடலியல் தூண்டல் இல்லாத நிலையில் அதிகப்படியான தாகம் மற்றும் நீர் உட்கொள்ளல் ஆகியவற்றை குறிக்கிறது.

உளச்சார்பு தாகமிகுமை (*Psychogenic polydipsia*) என்பது மனச்சிதைவு போன்ற மனநோய்கள் அல்லது வளர்ச்சி குறைபாடுகள் உள்ள சில நோயாளிகளில் காணப்படும் அதிகப்படியான நீர் உட்கொள்ளல் ஆகும். உட்கொள்ளும் நீரின் அளவு சிறுநீரகங்களால் வெளியேற்றப்படும் அளவை விட அதிகமாக இருப்பதால், அரிதான சந்தர்ப்பங்களில், உடலின் ஊனீர் சோடியம் அளவு வலிப்புத்தாக்கங்களின் அளவிற்கு நீர்த்தப்படுவதால் உயிருக்கு ஆபத்தானது என்பதால் இதனை மிகவும் தீவிரமாக எடுத்துக் கொள்ள வேண்டும். மாரடைப்பு ஏற்படலாம்.

கண்டறிதல்
---------

தாகமிகுமை ஒரு நோய் நிலைக்கான சான்று, ஆனால் அது ஒரு நோய் அல்ல. இது பெரும்பாலும் மிகைச் சிறுநீர் (அதிகப்படியான சிறுநீர் கழித்தல்) மற்றும் குறைந்த சோடியம் அளவு ஆகியவற்றுடன் சேர்ந்துள்ளது. நீரிழிவு நோயைக் கண்டறிவதற்கான ஆய்வுகள் பயனுள்ளதாக இருக்கும். இரத்த ஊனீர் (சீரம்) சோதனைகள் உடலின் திசுப்புற நீர்மங்களின் சவ்வூடுபரவல் பற்றிய பயனுள்ள தகவலையும் வழங்க முடியும். அதிகப்படியான நீர் உட்கொள்வதால் ஏற்படும் சவ்வூடுபரவல் குறைவது இரத்த சிவப்பணுக்கள், இரத்த யூரியா நைதரசன் (BUN) மற்றும் சோடியம் ஆகியவற்றின் சீரம் செறிவைக் குறைக்கும்.

இவற்றையும் பார்க்க
------------------

* ஒருசீர்த்திடநிலை
* பாலிஃபேஜியே

மேற்கோள்கள்
-----------

1. 1 2 3 4 5 6 7  Porth, C. M. (1990). *Pathophysiology: Concepts of altered health states*. Philadelphia: J.B. Lippincott Company.
2. ↑  Hamm R.J.; Porter J.H.; Kaempf G.L. (1981). "Stimulus generalization of schedule-induced polydipsia". *Journal of the Experimental Analysis of Behavior* **36** (1): 93–99. doi:10.1901/jeab.1981.36-93. பப்மெட்:16812235.
3. ↑  Tobin, M. V.; Morris, A. I. (1988-04-01). "Non-psychogenic primary polydipsia in autoimmune chronic active hepatitis with severe hyperglobulinaemia." (in en). *Gut* **29** (4): 548–549. doi:10.1136/gut.29.4.548. பன்னாட்டுத் தர தொடர் எண்:1468-3288. பப்மெட்:3371724. பப்மெட் சென்ட்ரல்:1433532. .

வெளி இணைப்புகள்
---------------
**மோலி சாக்கோ** (*Molly Chacko*) இந்தியாவின் கேரளாவைச் சேர்ந்த ஒரு நடுத்தர தொலைவு ஓட்டப்பந்தய வீராங்கனையாவார். 1969 ஆம் ஆண்டு மே மாதம் 15 ஆம் தேதியன்று இவர் பிறந்தார். சப்பான் நாட்டின் இரோசிமா நகரில் நடைபெற்ற ஆசிய விளையாட்டுப் போட்டிகளின் போது 3000 மீ ஓட்டப்பந்தயத்தை 9:06.42 நிமிடங்களில் ஓடி தேசிய சாதனையை நிகழ்த்தினார்.  இதே 1994 ஆம் ஆண்டில் 1500 மீட்டர் ஓட்டப்பந்தயத்திலும் பந்தயத் தொலைவை 4:12.01 நிமிடங்களில் ஓடிய தேசிய சாதனையும் இவரிடமே இருந்தது. பின்னர் 1999 ஆம் ஆண்டு ஆகத்து மாதத்தில் இச்சாதனையை சுனிதா ராணி முறியடித்தார். 

முன்னாள் இந்திய நீச்சல் வீர்ர் செபாசுட்டியன் சேவியரை மோலி திருமணம் செய்து கொண்டார். தம்பதியர் இருவரும் தென்னக இரயில்வே துறையில் பணிபுரிகின்றனர்.

மேற்கோள்கள்
-----------

1. ↑  "Official Website of Athletics Federation of India: NATIONAL RECORDS as on 21.3.2009". Athletics Federation of INDIA. 2009-08-05 அன்று மூலம் பரணிடப்பட்டது. 2009-09-02 அன்று பார்க்கப்பட்டது.
2. ↑  "Rani rules in 1,500m, sets National record". இந்தியன் எக்சுபிரசு. 1999-08-08.. பார்த்த நாள்: 2009-09-05.
3. ↑  "Xavier's enduring saga of success". தி இந்து. 2001-10-12. Archived from the original on 2013-01-25.. பார்த்த நாள்: 2009-09-05.

புற இணைப்புகள்
--------------

* ஐ.ஏ.ஏ.எஃபில் இடம்பெறும் மோலி சாக்கோ-இன் குறிப்புப் பக்கம்
* All Athletics profile பரணிடப்பட்டது 2016-01-31 at the வந்தவழி இயந்திரம்

|  |  |
| --- | --- |
| ஆளுமைக் கட்டுப்பாடு: மக்கள் இதை விக்கித்தரவில் தொகுக்கவும் | 
* World Athletics

 |
**மோல்ட் மேலாடை** என்பது, ஐரோப்பிய வெண்கலக் காலத்தில் கிமு 1900 - 1600 காலப் பகுதியைச் சேர்ந்த பொன் தகட்டால் செய்யப்பட்ட ஒரு பொருளாகும். இது 1833ல் வேல்சின் பிளின்ட்சயரில் உள்ள மோல்ட் என்னும் இடத்தில் கண்டுபிடிக்கப்பட்டது. இது பெரும்பாலும் சமயம் சார்ந்த சடங்குகளின் போது அணியப்படும் உடையின் ஒரு பகுதி என நம்பப்படுகிறது. இது தற்போது இலண்டனில் உள்ள பிரித்தானிய அருங்காட்சியகத்தில் உள்ளது.

கண்டுபிடிப்பு
-------------

இந்தப் பொன் மேலாடை குழியொன்றை மூடிக்கொண்டிருந்த அல்லது கற்களுக்காக நிலத்தைத் தோண்டிக்கொண்டிருந்த. வேலையாட்களால் 1833ல் கண்டுபிடிக்கப்பட்டது. இது பெயரீசுக் குன்று அல்லது கொப்ளின்சுக் குன்று எனப்படும் பகுதியில் உள்ள *பிரின் இர் எல்லிலொன்* எனப்படும் களத்தில் காணப்பட்ட வெண்கலக்காலப் புதை மேட்டில் கண்டுபிடிக்கப்பட்டது. இது உட்புறம் கல் வைத்துக் கட்டிய புதைகுழி ஒன்றில் வைக்கப்பட்டிருந்த ஒருவரின் எலும்புக்கூட்டில் காணப்பட்டது. எஞ்சியிருந்த எலும்புக்கூடு நொறுங்கிக் காணப்பட்டதுடன், மேலாடையும் நசுங்கியிருந்தது. முன்னர் இந்த மேலாடையில் 200-300 வரையான அம்பர் மணிகள் வரிசையாக இழைக்கப்படிருந்ததாகத் தெரிகிறது. ஆனால், இப்போது பிரித்தானிய அருங்காட்சியகத்தில் உள்ள மேலாடையில் ஒரேயொரு மணி மட்டுமே உள்ளது.

மேற்கோள்கள்
-----------

1. ↑  Clarke *et al.* 278
2. ↑  "The Mold gold cape". The British Museum. 2008-10-10 அன்று மூலம் பரணிடப்பட்டது. 2007-12-07 அன்று பார்க்கப்பட்டது.

இவற்றையும் பார்க்கவும்
----------------------

* 100 பொருட்களில் உலக வரலாறு
**முத்துலிங்க சுவாமிகள்** என்பவர் ஈழத்துச் சித்தர்களுள் ஒருவராவார். தமிழ்நாட்டில் பதினெண் சித்தர் மரபு தோன்றி இருந்ததைப் போன்று ஈழத்திலும் சித்தர் மரபு ஒன்று தோற்றம் பெற்றிருந்தது. அது ஈழத்துச் சித்தர் பாரம்பரியம் எனப்படுகின்றது. அவ்வாறு தோன்றிய ஈழத்துச் சித்தர்களிலே முத்துலிங்க சுவாமிகளும் ஒருவராவார்.

இலங்கையில் போர்த்துக்கேயர் ஆட்சி நிலவியிருந்த பதினாறாம் நூற்றாண்டுகளில், வட இந்தியாவின் காஷ்மீர் பகுதியிலிருந்து கதிர்காமத்திற்கு வருகை தந்தவர் *கல்யாணநாதர்*. இவரை *கல்யாணகிரி* என்றும் அழைப்பர்.

கதிர்காம முருகனைத் தரிசிக்கும் பொருட்டு மாணிக்க கங்கைக் கரையில் சுமார் பன்னிரெண்டு ஆண்டுகள் கடுந்தவம் புரிந்தார். அவரது தவத்தின் போது வேட்டுவச் சிறுமி ஒருத்தியும், வேட்டுவச் சிறுவன் ஒருவனும் கல்யாணகிரி சுவாமிகளுக்கு குற்றவேல் புரிந்து வந்தனர். ஒருநாள் கல்யாணகிரியார் அசந்து துாங்கும் பொழுதில் வேட்டுவச் சிறுவன் அவரை எழுப்பிவிட கோபம் கொண்ட சுவாமிகள் வேட்டுவச் சிறுவர்களை சினந்து பேச சிறுவனும் எதிர்த்துப் பேசத் தொடங்கினான். இதனால் ஆத்திரம் கொண்டு சிறுவர்கைள துரத்திக் கொண்டு ஓடினார். மாணிக்ககங்கைக் கரையிேல அச் சிறுவர்கள் இருவரும் முருகனும் வள்ளியுமாகக் காட்சிதந்தனர்.

முருகனுக்கு வாழ்நாள் முழுவதும் பணிவிடை செய்ய வேண்டும் என்ற எண்ணத்தில் கதிர்காமத்திலேயே தங்கிவிட்ட கல்யாணகிரியார் முருகப் பெருமானது மந்திர எழுத்துக்கள் எழுதப்பட்ட பொன்னால் ஆன தகடு ஒன்றை செய்தார் என்றும், அந்த யந்திரமே தற்போதும் கதிர்காம கந்தனின் உற்சவ காலங்களில் பெட்டிக்குள் வைக்கப்பட்டு யானை மீது ஊர்வலமாக எடுத்துவரப் படுவதாக கூறுவர்.

கல்யாணகிரி சுவாமிகள் கதிர்காமத்திலேய சமாதிநிலை அடைந்தார். அவர் சமாதியடைந்த போது அவரது பூதவுடல் முத்துப்போல் பிரகாசித்து சிவலிங்கம் போல் ஒடுங்கியதால் அடியாா்கள் இவரை "முத்துலிங்க சுவாமிகள்" என அழைத்தனர்.

இவரது சமாதி கதிா்காமத்தில் வள்ளியம்மன் கோவிக்குப் பக்கத்தில், மாணிக்ககங்கைக்கு அருகில் அமைந்துள்ளது. தற்போது இதுவே கதிர்காமச் சிவன் கோயிலாகக் காணப்படுகின்றது.

மேற்கோள்கள்
-----------

1. ↑  Kataragama: The Holy of Holies of Sri Lanka
**தாகித்தி** அல்லது **தாயித்தி** (*Tahiti*) என்பது பசிபிக் பெருங்கடல் பகுதியில் பிரெஞ்சு பொலினீசியாவில் அமைந்துள்ள விண்ட்வார்ட் தீவுக் கூட்டத்தில் உள்ள மிகப் பெரிய தீவாகும். பிரெஞ்சுப் பொலினீசியாவின் பொருளாதார, அரசியல், பண்பாட்டு மையமாக இத்தீவு விளங்குகிறது. எரிமலை வெடிப்பினால் உருவாகிய இத்தீவு பவளப் பாறைகளை சுற்றிவரக் கொண்ட பெரும் மலைகளைக் கொண்டுள்ளது. இத்தீவின் மக்கள் தொகை 2012 கணக்கெடுப்பின் படி 183,645 ஆகும். பிரெஞ்சுப் பொலினீசியாவில் மக்கள் அடர்த்தி கூடிய தீவு இதுவாகும். பிரெஞ்சுப் பொலீனீசியாவின் மொத்த மக்கள் தொகையில் 68.5% விழுக்காட்டினர் தாகித்தியில் வாழ்கின்றனர். இதன் தலைநகரம் பப்பியேட்டி ஆகும்.

வரலாறு
------

தாகித்தியில் பொலினேசியர்கள் கிபி 300 முதல் 600 ஆண்டளவில் இருந்து தொங்கா, மற்றும் சமோவா ஆகிய நாடுகளில் இருந்து வந்ததாகக் கருதப்படுகிறது.

1606 இல் முதன் முதலில் ஸ்பெயின் நாட்டுக் கப்பல் முதன் முதலில் இங்கு வந்தது. ஆனாலும் அவர்கள் இத்தீவில் குடியேறுவது பற்றிக் கவலைப்படவில்லை. அதன் பின்னர் சூன் 18, 1767 இல் சாமுவேல் வாலிஸ் தலைமையில் ஆங்கிலேயர்கள் வந்தனர். இத்தீவின் அமைதியான சூழலும் உள்ளூர் மக்களின் அன்பான உபசரிப்பும் ஆங்கிலேயரை மிகவும் கவர்ந்தது. ஆங்கிலேயரைத் தொடர்ந்து ஏப்ரல் 1768 இல் பிரெஞ்சு நாடுகாண் பயணி லூயி-அண்டன் டி போகன்வில் இங்கு தரையிறங்கினார்.

செப்டம்பர் 9, 1842 இல் டுப்பேட்டி தௌவார்ஸ் தாகித்தியைக் கைப்பற்றினான்.
ஜூன் 2, 1769 இல் கப்டன் ஜேம்ஸ் குக் இங்கு வந்து ஆகஸ்ட் 9 வரை தங்கியிருந்தான். அக்காலத்தில் இத்தீவின் மக்கள் தொகை 50,000 ஆக இருந்தது. பல ஐரோப்பியக் கப்பல்கள் இதன் பின்னர் இங்கு வந்து போயின. ஐரோப்பியர்களின் வருகை இங்குள்ள மக்கள் வாழ்க்கை நிலையையும் பாதிக்க ஆரம்பித்தது. அவர்கள் தம்முடன் பல நோய்களையும் இங்கு கொண்டு வந்தனர். இதனால் இத்தீவின் மக்கள் தொகை பெருமளவில் குரைய ஆரம்பித்தது. 1797 இல் மக்கள் தொகை 16,000 ஆகக் குறைந்தது. அதன் பின்னர் 6,000 ஆகக் குறைந்தது.

1842 இல், தாகித்தியின் அரசியாக இருந்த நான்காம் பொமாரே என்பவள் இத்தீவை பிரான்சின் காப்பாட்சியாக அமைக்கச் சம்மதித்தாள். பிரெஞ்சு அட்மிரல் "டுப்பேட்டி தௌவார்ஸ்" தலைமையில் 1843 இல் பல பிரெஞ்சு மாலுமிகளுடன் தாகித்தியில் இறங்கி அந்நேரம் பிரித்தானிய ஆளுநரைக் கைது செய்து நாட்டை விட்டுத் துரத்தினான்.

தாகித்தியப் பெண்கள் (1891)
எனினும் தாகித்தியர்களுக்கும் பிரெஞ்சுக்களுக்கும் இடையில் 1847 ஆம் ஆண்டு வரையில் போர் நீடித்தது. இத்தீவு ஜூன் 29, 1880 வரையில் ஒரு பிரெஞ்சுக் காப்பாட்சியாக இருந்து ஜூன் 29 இல் ஐந்தாம் பொமரே மன்னன் நாட்டின் இறைமையை விட்டுக் கொடுத்து பிரான்சிடம் முழுமையாக ஒப்படைத்தான். 1946 முதல் தாகித்தி உட்பட முழு பிரெஞ்சு பொலினீசியாவும் பிரெஞ்சு கடல்கடந்த பிராந்தியமாக ஆக்கப்பட்டன. தாகித்தியர்கள் அனைவருக்கும் பிரெஞ்சுக் குடியுரிமை வழங்கப்பட்டது. 2003, பிரெஞ்சு பொலினீசியா பிரெஞ்சு கடல்கடந்த சமூகம் என்ற நிலைக்கு மாற்றப்பட்டது.

தாகித்தியக் கடற்கரை

மேற்கோள்கள்
-----------

1. ↑  Chart of the Island Otaheite, by Lieut. J. Cook 1769 பரணிடப்பட்டது 2011-08-02 at the வந்தவழி இயந்திரம். National Maritime Museum. nmm.ac.uk
2. ↑  Emerging Infectious Diseases and the Depopulation of French Polynesia in the 19th Century
3. ↑  The Pacific Islands: An Encyclopedia

வெளி இணைப்புகள்
---------------

* தாகித்தி சுற்றுலாத் துறை
* பிரெஞ்சு பொலினீசியாவின் வரைபடம் பரணிடப்பட்டது 2008-09-14 at the வந்தவழி இயந்திரம்
* சிஐஏ தரவுநூல் பரணிடப்பட்டது 2016-05-15 at the வந்தவழி இயந்திரம்
***கடலை*** என்பது 2016 இல் வெளிவந்த தமிழ் திரைப்படமாகும். இந்தத் திரைப்படத்தில் மா கா பா ஆனந்த் மற்றும் ஐஸ்வர்யா ராஜேஷ் நடித்திருந்தனர். பி.சகயா சுரேஷ் இயக்கியிருந்தார். இத்திரைப்படம் 2016 இல் வெளிவந்த இந்திய தமிழ் மொழி நகைச்சுவை படம் ஆகும். 

சாம் சி. எஸ். இசையமைத்திருந்தார். இப்படம் 2015 ஆம் ஆண்டின் தொடக்கத்தில் தயாரிப்பைத் தொடங்கி 29 அக்டோபர் 2016 அன்று வெளியிடப்பட்டது.

நடிகர்கள்
---------

* மா கா பா ஆனந்த் - மாணிக்கம்
* ஐஸ்வர்யா ராஜேஷ் - கலை
* பொன்வண்ணன் - பூபதி
* யோகி பாபு - காளை
* ஜான் விஜய் - பிசினஸ்மேன்
* மனோபாலா - சாமி
* யார் கண்ணன் - பொண்ணா
* லொள்ளு சபா மனோகர்
* ரவிராஜ்
* தவசி

உற்பத்தி
--------

இந்தத் திரைப்படம் அறிவிக்கப்பட்டு 2015 ஜனவரியில் *தீபாவளி துப்பக்கி* என்ற தலைப்பில் படப்பிடிப்பு தொடங்கியது. மா கா பா ஆனந்த் மற்றும் ஐஸ்வர்யா ராஜேஷ் ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர்.

ஜூலை 2016 இல், இந்தத் திரைப்படம் *தீபாவளி துப்பக்கியில்* இருந்து *கடலை* என்ற பெயரை மாற்றியது நிறுவனம். படத்தில் விவசாயத்தின் கருப்பொருளை சிறப்பாக பிரதிபலித்தது. இயக்குனர், சுரேஷ், *நெல்* என்ற தலைப்பையும் கருத்தில் கொண்டிருந்தார். ஆனால் நெல் என்று தலைப்பிட்டால் பார்வையாளர்கள் திரைப்படத்தை ஒரு கலைப் படமாகக் காணலாம் என்று உணர்ந்தார்.

ஒலிப்பதிவு
----------

ஒலிப்பதிவு சாம் சி.எஸ். 

|  |  |  |  |  |
| --- | --- | --- | --- | --- |
| # | பாடல் | Singers | நீளம் |  |
| 1. | "ஒத்த மஜாயிலா"   | ஹரிஹரன் | 4:14 |
| 2. | "கண்ணுக்குள்ள வந்து"   | சாம் சி.எஸ், நின்சி | 4:38 |
| 3. | "ஆயாவ காணாம்"   | மா கா பா ஆனந்த் | 3:52 |
| 4. | "ஆத்தங்கரை"   | சாம் சி. எஸ். சுவேதா மோகன் | 4:05 |
| 5. | "வேர் வரை"   | ஹரிசரண் | 4:28 |
| **மொத்த நீளம்:** | **25:17** |  |

மேற்கோள்கள்
-----------

1. ↑
2. ↑
**மோர்ய கோசவி** (Morya Gosavi) என்பவர் இந்து மதத்தின் பிரிவுகளுள் ஒன்றான கணாபத்திய சமயத்தைச் சேர்ந்த விநாயக பக்தர் ஆவார். அத்துடன் இவர் **மோரய கோசவி** எனவும் **மொரோபா கோசவி** எனவும் அழைக்கப்படுகின்றார். கணாபத்தியத்தின் தலைமை ஆன்மீக மூலகர்த்தா எனக் கருதப்படுகின்றார். அத்துடன் பல்வேறு விநாயக பக்தர்கள் காணப்படுகின்ற போதிலும் இவரே மிகவும் பிரபலமான பக்தராகக் குறிப்பிடப்படுகின்றார்.

மோர்ய கோசவியின் வாழ்க்கைக் காலம் 13 ஆம் 17ஆம் நூற்றாண்டுகளுக்கு இடைப்பட்டதென ஊகிக்கப்படுகின்றது.  மோர்கவோன் ஆலயத்திற்குச் சென்று வழிப்பட்டு வந்ததிலிருந்து இவர் விநாயக பக்தராக மாறத்தொடங்கியுள்ளார். மோர்ய கோசவியின் பக்தியில் பால் மயங்கிய விநாயகர் இனிமேல் சின்ச்வார்ட்டில் தன்னைச் சென்று வழிபாடுமாறு கனவில் கூறியதாகவும் அன்றிலிருந்து சின்ச்வார்ட்டில் விநாயகரை வழிபட்டு ஆலயம் ஒன்றையும் இவர் அமைத்ததாகவும் ஐதீகக் கதைகள் கூறுகின்றன. அவ்வாலய வளாகத்தினுள்ளேயே மோர்ய கோசவி சமாதி  அடைந்தார். இவருக்கு ச்ந்தாமணி எனும் ஓர் மகன் இருந்ததாகக் கூறப்படுகின்றது. அத்துடன் மோர்ய கோசவியின் சமாதியானது இன்றும் பல சின்ச்வார்ட், மோர்கவோன் ஆலயங்களுக்கு வந்து செல்லும் கணேச பக்தர்களைக் கவர்ந்து வருகின்றது.

இவற்றையும் பார்க்க
------------------

* மோர்கவோன் கணேசர் ஆலயம்

மேற்கோள்கள்
-----------

1. ↑  Dhere, R C. "Summary of *Prachin Marathichya Navdhara* (Marathi book) chapter 2: Marathi literature of Ganesha cult". *Official site of R C Dhere*. 12 January 2010 அன்று பார்க்கப்பட்டது.
2. ↑
3. ↑  "Gāṇapatyas". *Encyclopedia of Religion*. Macmillan Reference USA, an imprint of the Gale Group. 2001. 13 January 2010 அன்று பார்க்கப்பட்டது.
**கோவிலூர் கொற்றவாளீசுவரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

Koviloor

அமைவிடம்
--------

இக்கோயில் சிவகங்கை மாவட்டத்தில் கோவிலூர் என்னுமிடத்தில் அமைந்துள்ளது. கடல் மட்டத்திலிருந்து சுமார் 108 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°04'56.7"N, 78°44'44.0"E (அதாவது, 10.082412°N, 78.745562°E) ஆகும்.

இறைவன், இறைவி
-------------

இக்கோயிலின் மூலவராக கொற்றவாளீசுவரர் உள்ளார். இறைவி நெல்லையம்மன் ஆவார். பிரதோஷம், பௌர்ணமி, சிவராத்திரி உள்ளிட்ட பல விழாக்கள் நடத்தப்படுகின்றன.

அமைப்பு
-------

கோயிலின் முன் புறத்தில் சதுர வடிவில் தெப்பம் உள்ளது. நடுவில் 16 தூண்களுடன் நீராழி மண்டபம் காணப்படுகிறது. கோயிலின் மண்டபத்தில் ஆடல்வல்லான் சிலை காணப்படுகிறது. வீணை சரசுவதி, சாரதாம்பிகை, ஊர்த்துவ தாண்டவ நடராஜர், மீனாட்சி கல்யாணம், ரிஷப வாகனத்தில் சிவன் பார்வதி, மயில் மீது சண்முகர், வீரசேகர பாண்டியன் ஆகியோரின் சிற்பங்கள் காணப்படுகின்றன. கோவிலூரில் வேதாந்த மடத்தை நிறுவிய கோவிலூர் ஆண்டவர் என்று போற்றப்படும் முத்துராமலிங்க சுவாமிகளால் இக்கோயில் கற்றளியாக்கப்பட்டது.

Koviloor tank

வரலாறு
------

சிவனின் பக்தரான சிவகுப்தன், சுதன்மை தம்பதியரின் வயல் அறுவடைக்குத் தயாரான காலகட்டத்தில் அவர்களுடைய மகளான அரதனவல்லியைக் காவலுக்கு அனுப்பினர். அங்கு செல்லாமல் மலர்ச்சோலைக்குச் சென்றாள் அரதனவல்லி. அவளுடைய தாயார் அவளுக்கு உணவு எடுத்துச் சென்றாள். அப்போது இறைவி மகள் வடிவில் காவல் காத்துக்கொண்டிருந்தார். சுதன்மை தந்த உணவை உண்டாள். வீட்டுக்கு வந்த அரதனவல்லி தனக்குப் பசியாக இருக்கிறது என்று கூறவே பின்னர் இறைவியே மகள் வடிவில் வந்து உணவு உண்டதை உணர்ந்தார். ஆனால் இறைவிக்கு நெல்லையம்மன் என்ற பெயரும் உண்டு. மற்றொரு வரலாறும் இக்கோயிலைப் பற்றி கூறுகின்றனர். காளையார் கோயிலை பாண்டிய மன்னரான வீரபாண்டியன் ஆண்டு வந்தபோது இறைவனின் அருளால் ஒரு வாளைப் பெற்றிருந்தான். மன்னன் வேட்டையாடச் சென்றபோது சிவனின் திருவிளையாடல் ஆரம்பமானது. மாய மான் ஒன்றைக் கண்டு அதனைத் துரத்திச் செல்லும்போது அவனிடம் இருந்த வாள் இறையருளால் மறைந்தது. இறைவனின் அருளால் ஒரு அந்தணனும், ஒரு புலியும் வர நேரிட்டது. அந்தணரின் உயிரைக் காக்க புலியுடன் போரிட்டு தன் உயிரைத் தர தயாரானான் மன்னன். புலியும், அந்தணரும் மறைந்தனர். அங்கு அருகே இறைவன் லிங்கத்திருமேனியாகக் காட்சி தந்தார். அவரை மூலவராக வைத்து மன்னன் கோயில் எழுப்பினான். கொற்ற வாளை வழங்கிய சிவன் என்ற நிலையில் மூலவர் கொற்றவாளீசுவரர் என்றழைக்கப்பட்டார்.

மேற்கோள்கள்
-----------

1. 1 2 3 4  அருள்மிகு கொற்றவாளீஸ்வரர் திருக்கோயில், தினமலர் கோயில்கள்
**கோவா மணற்சிற்ப விழா** என்பது கோவா சுற்றுலாத்துறையுடன் இணைந்து மணல் வழிபாட்டு என்ற மணல் சிற்ப நிறுவனத்தால் நடத்தப்படும் கோவாவின் வருடாந்திர நிகழ்வாகும். மூன்று நாள் விழாவான இது கோவாவின் பிரமாண்டமான மற்றும் அழகிய கடற்கரைகளில் ஒன்றான கண்டோலிம் கடற்கரையில் கிறிஸ்துமஸுக்கு சற்று முன்னதாக டிசம்பர் மாதத்தில் நடைபெறுகிறது.

இது ஒரு குறிப்பிட்ட  தலைப்பை முன்னிலைப்படுத்த வெவ்வேறு கருப்பொருள்களுடன் நடைபெற்று வருகிறது. கோவா மணல் கலை விழாவானது ஜெர்ரி ஜோஸ் அவர்களின் கருத்தாக்கம் மற்றும் ஏற்பாடு செய்யப்பட்ட கலை விழாக்கள் மாணவர்கள் மற்றும் மணற்சிற்ப காலையில் ஆர்வமுள்ள இந்திய கலைஞர்களை உள்ளடக்கியது.

GSAF 2009
---------

கோவா மணற்சிற்ப விழாவின் தொடக்க ஆண்டான 2009 ஆம் ஆண்டுக்கான கருப்பொருள் புவி வெப்பமடைதல் ஆகும், இந்த கருப்பொருளை சிறப்பாக வெளிக்காட்டும் வகையில் ஆறு வெவ்வேறு மணல் சிற்பங்கள் செய்யப்பட்டன. ஒவ்வொரு மணல் சிற்பமும் கருப்பொருளை முன்னிலைப்படுத்தும் பிரச்சாரம் போல் இருந்தது.

GSAF 2010
---------

GSAF 2010 இன் கருப்பொருளான வனவிலங்கு பாதுகாப்பை சித்தரிக்கும் வகையில் கருப்பொருள் சார்ந்த கேளிக்கைப் பூங்கா ஒன்று மணற்சிற்பங்களைக் கொண்டே அமைக்கப்பட்டிருந்தது. முக்கிய திருவிழாவிற்கு சுமார் 3 நாட்களுக்கு முன்பாகவே, மும்பை, புனே மற்றும் கோவாவைச் சேர்ந்த மாணவர்கள் மற்றும் கலைஞர்கள் தங்கள் படைப்புகளை உருவாக்கத் தொடங்கினர், முற்றிலும் மணலால் செய்யப்பட்ட பல்வேறு அழிந்துவரும் உயிரினங்களைக் கொண்ட தனித்துவமான கேளிக்கை பூங்காவை உருவாக்கினர்.

GSAF 2011
---------

கோவா மணல் கலை விழா 2011 க்கான கருப்பொருள் **"கடல் வாழ்க்கை - தண்ணீருக்கு அடியில் உள்ள பொக்கிஷங்கள்"**. இந்த கருப்பொருளை சித்தரிக்கும் சில சிறந்த மணல் சிற்பங்களை மக்கள் கண்டு ரசித்தனர். மற்ற கலைஞர்களைத் தவிர, இந்த ஆண்டு கோவா மணல் கலை விழாவில் இங்கிலாந்தைச் சேர்ந்த உலகப் புகழ்பெற்ற மணல் சிற்பிகளில் ஒருவரான **சைமன் ஸ்மித்-தி சாண்ட் விஸார்ட்** கலந்து கொண்டார். மணற்சிற்ப கலைஞர்களில் முதன்மையானவராக கருதப்படும் சைமனின் கலைப் பணி உலகம் முழுவதும் போற்றப்பட்டுள்ளது. 

திருவிழாவின் முக்கிய மூன்று நாட்களில் மணல் சிற்பங்கள், மணல் நடனம் மற்றும் மணல் சித்திரங்கள் போன்ற பல்வேறு மணல் கலை வடிவங்கள் காட்சிப்படுத்தப்படும். விருப்பமுள்ளவர்கள் மணல் கலை குறித்த இலவச பயிலரங்கிலும் கலந்து கொள்ளலாம். மணலில் மணல் சிற்பம்/வரைதல்/செய்திகளை எழுதுதல் அல்லது நியமிக்கப்பட்ட பயிற்சிக் குழியில் மணலுடன் விளையாடுவது போன்றவற்றை முயற்சிக்க அனைவரும் அழைக்கப்படுகிறார்கள். இது ஒன்றுக்கொன்று போட்டி போடுவதற்காக அல்ல, கலையின் மீதான காதலுக்காக.

கலைஞர்கள் தங்கள் படைப்புகளை டிசம்பர் 10 முதல் தொடங்குவார்கள். அனைவருக்கும் நுழைவு இலவசம்

மேற்கோள்கள்
-----------

1. ↑  . Missing or empty `|title=` (உதவி)
2. ↑  . Missing or empty `|title=` (உதவி)
3. ↑  . Missing or empty `|title=` (உதவி)

வெளி இணைப்புகள்
---------------

* முகநூல் பக்கம்
* 2012 இன் அதிகாரப்பூர்வ இணையதளம்
மோர்கன் வார்டு (1901 – 1963) என்ற அமெரிக்க கணித மேதை கலிபோர்னியா தொழில் நுட்ப நிறுவனத்தில் கணித பேராசிரியராக இருந்தார்.

வார்டு பொது எண்ணியலின் அடிப்படை தலைப்பில் அவரது ஆலோசகர் எரிக்டெம்பிள் பெலின் உதவியோடு 1928 ஆம் ஆண்டில் கால்டெக்கில் முனைவர் பட்டம் பெற்றார். அவர் கால்டெக்கில் ஒரு ஆராய்ச்சியாளராகவும்இ 1929-ல் ஆசிரியராகவும் தொடர்ந்து 1963-ல் தனது இறப்பு வரை அங்கே இருந்தார். அவரது முனைவர் பட்ட மாணவர்களில் ராபர்ட் பிடில் வொர்த் கால்டெக் பேராசிரியரானார். வார்டு 500 க்கும் மேற்பட்ட கணித மேதைகளுக்கு முன்னோடியாகவும் டில்வொர்த் மற்றும் டொனால் எ.டார்லிங் ஆகியோரின் மூலம் கணினி அறிவியல் வல்லுனராகவும் இருக்கிறார்.

வார்டின் ஆராய்ச்சி ஆர்வம் இயற்பியல் தொடர்பு மற்றும் வகுபடும் தன்மையின் தீர்வு சார்ந்தும்இ முழு எண் கெழு சமன்பாடுஇ கணித ஓருறுப்புஇ நுண் இயற்கணிதம்இ கணித சார்பு சமன்பாடுஇ பின்னல் கோட்பாடு மற்றும் எண்ணியியல் பகுப்பாய்வுகளுக்கு இiடையேயான ஆய்வலரின் உய்த்துணர்வு படிகளின் கூடுதல் ஆகியவற்றை உள்ளடக்கியதாகும். அவர் தேசிய அறிவியல் அறக்கட்டளையோடு இணைந்து தொடக்கப்பள்ளி கணித பாடத்திட்ட சீர்திருத்தத்திற்கு பணிபுரிந்தார்.. மேலும் அவர் கிளாரன்ஸ் எட்டல் ஹார்ட்குரோடு இணைந்து   'நவீன ஆரம்ப கணிதம்' என்ற புத்தகத்தை எழுதினார்

வார்டின் படைப்புகள் கால்டெக் நூலகத்தில் சேகரிக்கப்பட்டுள்ளன. நவம்பர் 21-22இ 1963 அன்று கால்டெக்கில் அவரது நினைவாக கருத்தரங்கு நடைபெற்றது.

மேற்கோள்கள்
-----------

1. ↑  "Prof. Ward of Caltech Dies at 61", *Los Angeles Times*, June 27, 1963
2. 1 2 3  கணித மரபியல் திட்டத்தில் Morgan Ward.
3. 1 2 3  Collection Profile: Morgan Ward (1901–1963) பரணிடப்பட்டது 2012-04-24 at the வந்தவழி இயந்திரம், Caltech Library, retrieved 2010-09-12.
4. 1 2  Lehmer, D. H. "The mathematical work of Morgan Ward", *Mathematics of Computation*, **61** (203): 307–311, doi:10.1090/S0025-5718-1993-1182245-3.
5. ↑  In Memoriam Archive MAA C. E. Hardgrove was on the faculty of Northern Illinois University from 1950 until her retirement in 1978.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Schizocephala|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஸ்கிசோசெபாலா** (*Schizocephala*) என்பது கும்பிடுபூச்சி பேரினமாகும். இது *ஸ்கிசோசெபலினியை* (*Schizocephalini*) ஒத்த தோற்றமுடையது ஆகும். இதில் ஸ்கிசோசெபலா ( *Schizocephala bicornis*) என்ற ஒற்றை இனம் உள்ளது.  இது பாகித்தான், இந்தியா, நேபாளம், இலங்கை, சுந்தா தீவுகள் முழுவதும் பரவியுள்ளது.

காட்சியகம்
----------

* பெங்களூரில் ஸ்கிசோசெபலா பைகார்னிசுபெங்களூரில் ஸ்கிசோசெபலா பைகார்னிசு
* இந்திய குச்சி கும்பிசுபூச்சு நெருக்கமான காட்சிஇந்திய குச்சி கும்பிசுபூச்சு நெருக்கமான காட்சி
* இந்திய குச்சி கும்பிசுபூச்சுஇந்திய குச்சி கும்பிசுபூச்சு
* கரோலஸ் லின்னேயஸ்சின் விளக்கம் கரோலஸ் லின்னேயஸ்சின் விளக்கம்

மேற்கோள்கள்
-----------

1. ↑  "species Schizocephala bicornis Linne, 1758: Mantodea Species File". *mantodea.speciesfile.org*. 2020-02-19 அன்று பார்க்கப்பட்டது.
2. ↑  Mukherjee, Tushar Kanti; Iyer, Geetha; Chatterjee, Parbati (2017-02-26). "Twenty-three new records of mantodea (Insecta) from some states of India" (in en). *Journal of Threatened Taxa* **9** (2): 9829–9839. doi:10.11609/jott.1936.9.2.9829-9839. பன்னாட்டுத் தர தொடர் எண்:0974-7907.

| உயிரின வகைப்பாட்டுஇனங்காட்டிகள் |
| --- |
| *Schizocephala* | 
* விக்கித்தரவு: Q18521026
* விக்கியினங்கள்: Schizocephala
* BOLD: 729061
* GBIF: 1404821
* iNaturalist: 52102
* IRMNG: 1191303
* Mantodea Species File: 1184817
* என்.சி.பி.ஐ: 444989

 |
| *Schizocephala bicornis* | 
* விக்கித்தரவு: Q10663404
* விக்கியினங்கள்: Schizocephala bicornis
* BioLib: 968855
* BOLD: 898601
* GBIF: 1404822
* iNaturalist: 52101
* IRMNG: 11572255
* Mantodea Species File: 1184818
* என்.சி.பி.ஐ: 444990

 |
| *Schizocephalinae* | 
* விக்கித்தரவு: Q21216445
* விக்கியினங்கள்: Schizocephalinae
* BioLib: 97883
* Mantodea Species File: 1184816
* என்.சி.பி.ஐ: 267084

 |
**அதியமான் தகடூர் பொருது வீழ்ந்த எழினி** என்பவன் ஒரு சங்ககால அரசன். இவனை பற்றி ஆய்வாளர்களிடம் பல்வேறு பட்ட கருத்துகள் வழங்குகின்றன. சில ஆய்வாளர்கள் அதியமான் தகடூர் பொருது வீழ்ந்த எழினியும் அதியமான் பொகுட்டெழினியும் ஒருவர் என்பர். சிலர் அதியமான் தகடூர் பொருது வீழ்ந்த எழினி பொகுட்டெழினியின் தந்தையான அதியமான் நெடுமான் அஞ்சிக்கு முற்பட்டவன் என்றும் கூறுவர்.

அதியமான் நெடுமான் அஞ்சியின் தந்தை
---------------------------------

பாட்டனின் பெயரையே பேரனுக்கும் வைக்கும் பழக்கம் தமிழருக்கு உண்டு என்பதால் *அதியமான் எழினியின் பேரனே அதியமான் பொகுட்டெழினி* என்பார் ஔவை துரைசாமி. இவர் கூறியுள்ள முறையின் படி பின்வருமாறு அதியமான் வம்சம் அமைகிறது.

1. அதியமான் தகடூர் பொருது வீழ்ந்த எழினி
2. அதியமான் நெடுமான் அஞ்சி
3. அதியமான் பொகுட்டெழினி

தலையாலங்கானத்துச் செருவென்ற நெடுஞ்செழியனிடம் போரிட்ட எழினி
----------------------------------------------------------

செழியன் தன்னிடம் தலையானங்கானத்தில் போரிட்ட எழுவரையும் அவர்களின் ஊரிற்கே விரட்டிச் சென்று போரிட்டு வென்றான் என்பது சங்கப்பாடல்கள் தரும் செய்தி. அந்த எழுவருள் எழினி என்பானும் ஒருவன். அதனால் அதியமான் தகடூர் பொருது வீழ்ந்த எழினியும் இந்த எழினியும் ஒருவனே என்று முடிக்க துணிவர் சில ஆய்வாளர்கள்.

மேற்கோள்களும் குறிப்புகளும்
---------------------------

1. ↑
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2013-06-06 அன்று பார்க்கப்பட்டது.
**ஸ்சுவெபிஸ் ஹால்** (*Schwäbisch Hall*) என்பது செருமனியின் பாடன் வூர்ட்டம்பேர்க் மாநிலத்தின் வடகிழக்குப் பகுதியில் அமைந்துள்ள ஒரு நகரம். இது ஸ்சுவெபிசு ஹால் என்ற மாவட்டத்தின் தலைநகரும் ஆகும். இது 1802 முதல் 1934 காலப்பகுதியில் அதிகாரபூர்வமாக **ஹால்** என்றே அழைக்கப் பெற்றது. தற்போதும் பேச்சுவழக்கில் ஹால் என்றே அழைக்கப்படுகிறது. வரலாற்றுப் புகழ் பெற்ற கலைகளையும், பழமைகளையும் போற்றிப் பாதுகாக்கும் நகரங்களில் ஒன்று. இந்நகர் கோகர் (Kocher) ஆற்றுப்பள்ளத்தாக்கில் அமைந்துள்ளது. ஹால் நகரம் கைல்புறோனில் இருந்து கிழக்குப் பக்கமாக ஏறக்குறைய 50 கிலோமீட்டர் தூரத்திலும், ஸ்டுட்கார்ட் நகரில் இருந்து வடகிழக்குப் பக்கமாக ஏறக்குறைய 70 கிமீ தூரத்திலும் அமைந்துள்ளது.

பெயர்க்காரணம்
-------------

ஸ்சுவெபிஸ் ஹால் மிகப்பழமையான ஆவணங்களில் 'ஹால்' என்று மட்டுமே குறிப்பிடப்பட்டுள்ளது. 'ஹால்' என்ற வார்த்தை பெரும்பாலும் உப்பு என்ற வார்த்தையிலிருந்தே வந்ததாக நம்பப்படுகிறது.

### சனத்தொகை வளர்ச்சி

சனத்தொகை வளர்ச்சிசனத்தொகை வளர்ச்சி

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| வருடம் | சனத்தொகை |
| --- | --- |
| 1514 | 1.124 குடும்பங்கள் |
| 1800 | ஏறக்குறைய 5.000 |
| 1823 | 6.374 |
| 1855 | 6.720 |
| 1. டிசம்பர் 1871 | 7.793 |
| 1. டிசம்பர் 1880 ¹ | 9.222 |
| 1. டிசம்பர் 1900 ¹ | 9.225 |
| 1. டிசம்பர் 1910 ¹ | 9.321 |
| 16. ஜூன் 1925 ¹ | 8.978 |
| 16. ஜூன் 1933 ¹ | 11.239 |
| 17. மே 1939 ¹ | 14.964 |

 | 

| வருடம் | சனத்தொகை |
| --- | --- |
| டிசம்பர் 1945 | 15.232 |
| 13. செப்டெம்பர் 1950 ¹ | 19.266 |
| 6. ஜூன் 1961 ¹ | 21.458 |
| 27. மே 1970 ¹ | 23.505 |
| 31. டிசம்பர் 1975 | 32.129 |
| 31. டிசம்பர் 1980 | 31.562 |
| 27. Mai 1987 ¹ | 31.289 |
| 31. டிசம்பர் 1990 | 32.226 |
| 31. டிசம்பர் 1995 | 34.910 |
| 31. டிசம்பர் 2000 | 35.192 |
| 31. டிசம்பர் 2005 | 36.364 |
| 31. டிசம்பர் 2008 | 36.447 |

 |

¹ அதிகாரபூர்வ சனத்தொகை கணக்கெடுப்பு

கலைகள், நாகரீகங்கள், பண்பாடுகள், அருங்காட்சிகள்
-----------------------------------------------

### நாடகக்கலை

### அருங்காட்சியகங்கள்

### கட்டிடங்கள்

### தேவாலயங்கள்

வெளிவரும் பத்திரிகைகள்
----------------------

* Haller Tagblatt (தினசரிப்பத்திரிகை)
* Kreiss Kurier (வாரப்பத்திரிகை)

மேற்கோள்கள்
-----------

1. ↑  *The city of Schwäbisch Hall*, Goethe-Institut, March 22, 2011 அன்று பார்க்கப்பட்டது
சுருள்வில்லில் ஏற்படும் ஒத்த அதிர்வு
உத்திரத்தின் மீது ஏற்படும் அதிர்வு
**அதிர்தல்** (*Vibration*) என்பது ஒரு இயந்திரவியல் கோட்பாடு. நீளும் தன்மையுடைய சுருள்வில் அல்லது சுழல்தண்டின் மீது விசை செயல்படும்போது அல்லது விசை நிறுத்தப்படும்போது ஏற்படும் சமநிலை, அதிர்வு எனப்படும். இதற்கு காரணம் விசை செயல்படும்போது சுருள்வில்லின் மீது ஏற்படும் திரிபு ஆற்றலே (Strain Energy) ஆகும்.

முக்கிய உறுப்புகள்
------------------

**அதிர்வு காலம்**
அடுத்தடுத்த இரண்டு அதிர்வுகளுக்கு இடைப்பட்ட கால இடைவெளி அதிர்வு காலம் எனப்படும். இதன் அலகு நொடி ஆகும்.

**சுழற்சி:**
ஒரு முழுமையான அதிர்வு சுழற்சி எனப்படும்

**அதிர்வெண்:**
ஒரு நொடிக்கு எடுத்துக்கொள்ளபடும் சுழற்சியின் அளவு அதிர்வெண் எனப்படும். இதன் அலகு ஹெர்ட்ஸ் எனப்படும்.

வகைகள்
------

**இயல்பு அதிர்வு:**
சுருள்வில் இடப்பெயர்ச்சி அடைந்ததற்கு பின் எந்தவொரு புறவிசையும் செலுத்தபடவில்லையெனில் அதுவே இயல்பு அதிர்வு எனப்படும்

**விசை அதிர்வு:**
சுருள்வில் இடப்பெயர்ச்சி அடைந்ததற்கு பின் புறவிசையும் செலுத்தப்பட்டால் அதுவே விசை அதிர்வு எனப்படும்.

**தணித்த அதிர்வு:**
ஒவ்வொரு சுழற்சிக்கு பின்னும் அதிர்வின் வீச்சு குறைந்துகொண்டே வந்தால் அது தணித்த அதிர்வு எனப்படும்.

இயல்பு அதிர்வின் வகைகள்
-----------------------

**நீளவாக்கு அதிர்வு ( Longitudinal Vibration ):**
சுழல்தண்டின் அச்சிற்கு நேரான திசையில் துகளானது அதிவடைந்தால் அது   

நீளவாக்கு அதிர்வு எனப்படும்.இம்முறையில் நீள்தகைவும் ( Tensile Stress )இறுக்கதகைவும் ( Compressive Stress ) மாறி மாறி ஏற்படும்.

**குறுக்கீட்டு அதிர்வு ( Transverse Vibration ):**
சுழல்தண்டின் அச்சிற்கு செங்குத்து திசையில் துகளானது அதிவடைந்தால்   

அது குறுக்கீட்டு அதிர்வு எனப்படும். இம்முறையில் வளைவுதகைவு ( Bending Stress) உருவாகும்

மேற்கோள்கள்
-----------

1. ↑  Tustin, Wayne. *Where to place the control accelerometer: one of the most critical decisions in developing random vibration tests also is the most neglected*, EE-Evaluation Engineering, 2006
2. ↑  "Polytec InFocus 1/2007" (PDF). 2019-07-24 அன்று மூலம் (PDF) பரணிடப்பட்டது. 2019-07-24 அன்று பார்க்கப்பட்டது.
3. ↑  Araujo, T. and Yao, B. *"Vibration Fixture Performance Qualification – A Review of Automotive Industry Best Practices," SAE Technical Paper 2020-01-1065, 2020, .*
**அதியமான் குப்பம்** தமிழ்நாடு மாநிலம் விருத்தாச்சலம் வட்டத்தில் உள்ள ஒரு சிற்றூர்.

அமைவிடம்
--------

நெய்வேலியிலிருந்து சுமார் எட்டு கி.மீ தூரத்திலும் விருத்தாச்சலத்திலிருந்து சுமார் 18 கி.மீ தூரத்திலும் அதியமான் குப்பம் அமைந்துள்ளது. இவ்வூரின் நிலம் செம்மண்ணால் ஆனது.

மக்கள்
------

இங்கு சுமார் 120 குடும்பங்கள் உள்ளன. இங்கு வாழும் மக்கள் ஒரு காலத்தில் தருமபுரி, கிருஷ்ணகிரி போன்ற இடங்களிலிருந்து வந்து குடியேறியவர்கள் என செவிவழிச் செய்திகள் கூறுகின்றன. இந்த ஊரின் தெற்கே காட்டுக்கூடலூர் - விருத்தாசலம் சாலை உள்ளது. இச்சாலை வழியே விருத்தாசலத்திற்கு பேருந்து வசதி உள்ளது.

தொழில்
------

இங்கு வழும் மக்கள் வேளாண்மையை முக்கிய தொழிலாக கொண்டு வாழ்கின்றனர். முன்பெல்லாம் மானாவாரி பயிர்களான புன்செய் தானியங்களை பயிர் செய்து வந்தனர். பின் பணப்பயிரான முந்திரியில் அதிக லாபம் கிடைத்ததால் புன்செய் பயிரிடுவதை விட்டு முந்திரி சாகுபடி செய்து வருகின்றனர். இங்கு உள்ளவர்களில் சராசரியாக வீட்டுக்கு ஒருவர் என்ற வீதத்தில் ஆசிரியர் பணியில் ஈடுபட்டுள்ளனர்.

கல்வி
-----

இந்த கிராமத்தில் அரசு உதவி பெறும் நடுநிலைப்பள்ளி ஒன்று செயல்படுகிறது. ஆரம்பக்கல்வியை முடித்த மாணவர்கள் இருப்பு கிராமத்திலுள்ள அரசு உயர் நிலைப்பளியில் உயர்நிலைக் கல்வி பெறுகின்றனர்.

குடிநீர்
--------

இந்த ஊரின் மண்ணுக்கு நீரைத் தேக்கி வைக்கும் தன்மை இல்லை. ஊருக்கு தெற்கில் ஊத்துக்குட்டை என மக்களால் அழைக்கப்படும் ஒரு சிறிய குளம் ஒன்று உள்ளது. அதன் நீரை மக்கள் பயன்படுத்தி வந்தனர். வறட்சியான காலங்களில் இக்குட்டை வற்றிவிடுவதுண்டு. அக்காலங்களில் குட்டையின் சில பகுதிகளில் பள்ளம் தோண்டினால் சிறிய அளவில் நீர் ஊரும். அந்நீரை எடுத்து பயன்படுதுவர். அதனால் அக்குளத்தை ஊத்துக்குட்டை என அழைக்கின்றனர். தற்போது ஆழ்துளை கிணறு அமைத்து மேல்நிலைத் தொட்டி மூலம் தண்ணீர் வழங்குகின்றனர்.

கோவில்கள்
---------

ஊருக்கு நடுவில் மாரியம்மன் கோவில் உள்ளது. இந்த ஊரின் அருகில் அரசியம்மன் கோயில் உள்ளது. அரசியம்மன் இவ்வூர் மக்களின் குலதெய்வமாகும். ஊத்துக்குட்டைக்கு கிழக்கு கரையில் வேம்பின் அடியில் சிவலிங்கம் ஒன்று உள்ளது. அதற்கு வழிபாடு ஏதும் செய்வது கிடையாது. ஆனால் சித்திரை மாத வளர்பிறை திருவோண நட்சத்திரத்தில் அரசியம்மனுக்கு இந்த சிவலிங்கம் உள்ள இடத்தில்தான் திருமாங்கல்யம் சூடும் உற்சவம் நடைபெறும். ஊத்துக்குட்டைக்கு வடபுறத்தில் காலஞ்சென்ற பழனி படையாட்சி என்பவரால் முருகன் கோயில் கட்டப்பட்டு வழிபாடு நடைபெற்று வருகிறது.
**ஸ்கொட்பொரோ வழக்கு** 1930களில் அமெரிக்காவில் நடைபெற்ற சர்வதேச ரீதியாகப் பேசப்பட்ட வழக்காகும். அதாவது ஒன்பது அமெரிக்க கறுப்பின இளைஞர்கள் இரண்டு வெள்ளை இனப் பெண்களை வன் புணர்தலுக்கு உட்படுத்தியதாகக் குற்றஞ்சாட்டப்பட்டனர். 1931-இல் வழக்கு ஆரம்பமாகியது. இந்த வழக்கு அக்காலத்தில் அமெரிக்காவின் இனவெறியையும் சமத்துவமற்ற நீதியையும் எடுத்துக் காட்டுவதாகக் கொள்ளப்படுகின்றது.

வழக்கு
------

குற்றஞ்சாட்டப்பட்ட கறுப்பின இளைஞர்கள்
வழக்கு நடைபெற்ற போது இந்த இளைஞர்களுக்கு போதுமான சட்ட உதவிகள் வழங்கப்படவில்லை. வழக்கும் சரியான முறையில் நடத்தப்படவில்லை என்பதும் குறிப்பிடத் தக்கது. இவர்கள் கைது செய்யப்படும் போது வீம்ஸ் அதிகூடிய வயதான 20 ல் இருந்தார் அதே போல லியொரிஸ் 13 வயதில் இருந்தார். முதலில் பெண்கள் இந்த வழக்கை ஏற்றுக்கொள்ள மறுத்த போதிலும் பல்வேறு வற்புறுத்தலுக்கு மத்தியில் இந்த வழக்கில் பொய் கூறினர். ஆயினும் பிந்திய வழக்கு விசாரணைகளில் இவர்கள் பிரபலமான விலை மாதுக்கள் என்று தெரிய வந்தது. International Labor Defense இந்த இளைஞர்களுக்கான சட்டத்தரனி உதவிகளைச் செய்தது. இந்த இளைஞர்களுக்கு ஆதரவாக லண்டன், மாஸ்கோ போன்ற நகரங்களில் ஆர்ப்பாட்டம் நடைபெற்றதும் குறிப்பிடத்தக்கது.

விடுதலை
-------

1937 ல் நான்கு இளைஞர்கள் நீதி மன்றத்தால் விடுதலை செய்யப்பட்டனர். விடுதலையாகும் போது அவர்கள் ஆறு வருடங்களை சிறையில் கழித்து இருந்தனர். இதைப்போல பின்பு 1943 க்கும் 1950 ற்கும் இடையில் ஏனையவர்கள் விடுதலை பெற்றனர். 1976 ல் அலபாமா ஆளுனர் ஸ்கொட்பெரொ இளைஞர்கள் மீதான மன்னிப்பை வழங்கியபோது அந்த இளைஞர்களில் ஒருவரைத் தவிர மற்ற எந்தவொரு நபரும் உயிருடன் இருக்கவில்லை.
கோயிலின் அமைப்பு
**பிரியா விகார் கோயில்** அல்லது **பிரசாத் பிரியா விகார்** (*Temple of Preah Vihear*) என்பது கம்போடியாவில் அமைந்துள்ள ஓர் இந்துக் கோயில் ஆகும். இது கம்போடியாவின் டாங்கிரெக் மலையில் 525 மீட்டர் உயரத்தில் தாய்லாந்தின் வடகிழக்கில் சிசாக்கெட் மாகாண எல்லையில் அமைந்துள்ளது. இக்கோயில் கிபி 11ம், 12ம் நூற்றாண்டுகளில் முதலாம் மற்றும் இரண்டாம் சூரியவர்மன் காலத்தில் கட்டப்பட்ட ஒரு சிவன் கோயில் ஆகும். 1962 இல் தாய்லாந்துக்கும் கம்போடியாவுக்கும் இடையில் இக்கோயிலின் உரிமை தொடர்பாக பெரும் சர்ச்சை ஏற்பட்டு ஹேக் நகரில் அமைந்துள்ள பன்னாட்டு நீதிமன்றத்தில் முறையிடப்பட்டு கம்போடியாவுக்கு இக்கோயிலின் உரிமை வழங்கப்பட்டது. இக்கோயிலை அடுத்துள்ள நிலம் தாய்லாந்துக்குச் சொந்தமானதாகும். கெமர் பேரரசினால் கட்டப்பட்ட கோயில்களில் பிரியா விகார் மிகவும் புகழ் வாய்ந்ததும் கண்ணுக்குக் குளிர்ச்சியான அமைப்பையும் கொண்டுள்ளது. ஜூலை 7, 2008 இல் யுனெஸ்கோவின் உலக பாரம்பரியக் களங்களின் பட்டியலில் இக்கோயில் சேர்க்கப்பட்டது.

வெளி இணைப்புகள்
---------------

* Preah-Vihear.com பரணிடப்பட்டது 2013-11-16 at the வந்தவழி இயந்திரம் - Preah Vihear Temple and the Thai's Misunderstanding of the World Court Judgment of 15 June 1962
* Case Concerning the Temple of Preah Vihear பரணிடப்பட்டது 2008-09-18 at the வந்தவழி இயந்திரம் - International Court of Justice
* Prasat Preah Vihear பரணிடப்பட்டது 2008-08-20 at the வந்தவழி இயந்திரம் An Khmer temple.

குறிப்புகள்
-----------

1. ↑   900-year-old temple on disputed Thai-Cambodia border named world heritage site

கோயிலின் மூன்றாம் கோபுரத்தில் உள்ள சிற்பம்: மகாபாரதத்தில் ஒரு காட்சி